
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 48,123 στρεμμάτων στη θέση 
Παλαιοαταφίδα του Δήμου Ακράτας του Νομού Αχαΐας. ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών και ταυτόχρο¬ 
νης πραγματοποίησης μέρους αυτής, σε ακίνητο που βρίσκεται 
εντός του ρυμοτομικού σχεδίου κοινότητας Φιλοθέης. 2 

ΑΝΑΔΑΣΣΩΣΕΙΣ 

ΑΠΟΦΑΣΕΙΣ 

Αριθ. 2418 (1) 

Κήρυξη ως αναδασωτέας εκτάσεως 48,123 στρεμμάτων στη θέση Πα- 
λαιοσταφίδα του Δήμου Ακράτας του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντ/τος τη Χώρας. 

2) Τις περί διοικητικής αποκεντρώσεως διατάξεις. 

3) Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 


α) Του άρθρου 41 παρ. 1 

β) Του άρθρου 38 παρ. 1 

4) Τις δ/γές του Υπουργείου Γεωργίας: 

α) 16041/1180/8.7.80, β) 182447/3049/24.9.80. 

Τη με αριθ. 14058/30.6.78 απόφαση του Νομάρχη Αχαΐας, περί 
εξουσιοδοτήσεως των Προϊσταμένων των Υπηρεσιών να υπογράφουν με' 
εντολή Νομάρχη. 

5) Την αριθ. Ζα/160/26.1.84 απόφαση του Νομάρχη σχετική με 
ανάθεση μέρους αρμοδιοτήτων στους Προϊσταμένους των Δασικών 
Υπηρεσιών. 

6) Την από 7.5.90 έκθεση αυτοψίας πρόταση του Τεχν. Δασ. Θεό¬ 
δωρου Μπαρμπόπουλου Υπηρεσίας μας περί κηρύξεως αναδασωτέας, 
της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση με φυσική ανα¬ 
γέννηση της καταστραφείσης δασικής βλαστήσεως, συνεπεία πυρκαΐάς 
τη δημόσια δασική έκταση 48,123 στρεμ. που βρίσκεται στη θέση Πα- 
λαιοσταφίδα του Δήμου Ακράτας και προσδιορίζεται από τα στοιχεία 
όπως φαίνονται στο συνημμένο διάγραμμα, το οποίο αποτελεί αναπό¬ 
σπαστο μέρος της αποφάσεως αυτής και έχει όρια: 

Ανατολικά: Με δημόσια δασική έκταση. 

Δυτικά: Με αγροκτήματα κατοίκων Ακράτας. 

Βόρεια: Με αγροτικό δρόμο και πέραν αυτού ποταμό Κράθη. 

Νότια: Με αγροκτήματα κατοίκων Ακράτας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 9 Ιουλίου 1990 

Με εντολή Νομάρχη 
Ο Δασάρχης Αίγιου 
ΔΗΜΗΤΡΙΟΣ ΔΡΟΣΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αρι8. Γ. 470380 (2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών και ταυτόχρονης 

πραγματοποίησης μέρους αυτής, σε ακίνητο που βρίσκεται εντός του 

ρυμοτομικού σχεδίου κοινότητας Φιλοθέης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 (Δ' 
592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος (Α' 
57)». 

5. Τις διατάξεις της παρ. 1 (εδ. ιδ') του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

6. Την 2569/1989 πράξη συναίνεσης των Διονυσίου Δανάλη και 
Σωφρόνιός Δανάλη αποκλειστικών κυρίων του παρακάτω περιγραφο- 
μένου ακινήτου. 

7. Την από 2.11.1989 (αρ. πρωτ. 70793/22.11,89) αίτηση των 
Δανάλη Διονυσίου και Δανάλη Σωφρόνιός. 

8. Την από 2.10.1989 (αριθ. πρωτ. 59774/2.10.1989) αίτηση 
των Έλλης Κυπρίου, Αναστασόπουλου Αντωνίου και Αναστασοπούλου 
Καλλιόπης - Πολύμνιας. 

9. Την κατόπιν αυτοψίας του αρχιτέκτονα Γ. Δόντα επιβεβαίωση 
των εμπλεκομένων στον υπολογισμό του μεταφερόμενου συντελεστή δό¬ 
μησης στοιχείων του ακινήτου που βρίσκεται εντός του ρυμοτομικού 
σχεδίου Αθηνών επί της οδού Αχαρνών αρ. 20. 

10. Την 545/38/6.12.1989 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

11. Την οικ. 41108/6.6.1990 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών (Ν. 
Αττικής) επί της οδού Αχαρνών αρ. 20 και έχει χαρακτηριστεί ως δια¬ 
τηρητέο με το από 25.10.1984 Π. Δ/γμα (Δ' 20/1985) του οποίου 
αποκλειστικοί κύριοι τυγχάνουν οι παραπάνω αιτούντες την μεταφορά 
του συντελεστή δόμησης Διονύσιος Δανάλης και Σωφρονία Δανάλη, 
όπως το βαρυνόμενο ακίνητο φαίνεται στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με τη 47038/1990 πράξη και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 257,52 τ.μ. 


β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,20. 

δ. Δομήσιμες επιφάνειες που αντιστοιχούν σ’ αυτό: 257,52 X 4,2 = 
1081,58 μ 2 . 

ε. Δομημένη επιφάνεια: 619,89 μ 2 (206,63 μ 2 στο ισόγειο και 
413,26 μ 2 στους ορόφους). 

στ. Μεταφερόμενη δομήσιμη επιφάνεια: 1081,58 μ 2 - 619,89 μ 2 = 
461,69 μ 2 από ορόφους. 

Άρθρο 2. 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 379,95 μ 2 από 
το παραπάνω περιγραφόμενο βαρυνόμενο (διατηρητέο) ακίνητο, σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου κοινότητας Φιλοθέης (Ν. Αττικής) επί της οδού Λ. Ακρίτα αρ. 4, 
φερόμενο ως ιδιοκτησία Αντ. Αναστασόπουλου, Καλλιόπης - Πολύ¬ 
μνιας Αναστασοπούλου και Έλλης Κυπρίου, όπως το ωφελούμενο ακί¬ 
νητο φαίνεται με στοιχεία Α Β Γ Δ Α στο σχετικό πρωτότυπο διάγραμμα 
σε κλίμακα 1:50 που έχει θεωρηθεί από τον Προϊστάμενο της Διεύθυν¬ 
σης Τοπογραφικών Εφαρμογών με τη 47038/1990 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 231,45 μ 2 που αντιστοιχεί σε 379,95 μ 2 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά του συντελεστή δόμησης είναι τα εξής: 

α. Εμβαδόν οικοπέδου: 774,80 μ 2 . 

β. Ποσοστό κάλυψης: 28,5%. 

γ. Συντελεστής δόμησης: 0,8987. 

δ. Μέγιστο επιτρεπόμενο ύψος του ανεγερθησομένου κτιρίου: Δώ¬ 
δεκα μέτρα και τριάντα πέντε εκατοστά (12,35μ.). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης, όπως φαίνεται στο σχετικό πρωτό¬ 
τυπο διάγραμμα σε κλίμακα 1:100, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με τη 47038/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 3. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Διονυσίου Δανάλη και Σωφρονίας Δανάλη για το υπολειπό- 
μενο και μη χρησιμοποιηθέν εμβαδόν 81,74 μ 2 . 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΔΙΑΓΡΑΜΜΑ ΚΑΛΥΨΗΣ 













































